બહારથી કોઈ પણ આવે તો તેને પૂજ્ય ગુરૂદેવશ્રી હાથ પકડીને લઈ જતા અને કહેતા “ચાલો ! મારા ભગવાન બતાવું, તમે જોયા ? મારા ભગવાનને જોયા ?” એવા હર્ષોલ્લાસથી ભગવાન બતાવતા. પોતે પણ વારંવાર મુદ્રા નિહાળતા, જાણે કે તેમને સાક્ષાત્ ભગવાન જ ન મળ્યાં હોય તેવું લાગતું ! પૂજ્ય ગુરૂદેવશ્રી પ્રભુને અશ્રુભીની નજરોથી નિહાળતાં જાણે કહેતા કે “હે ભગવાન ! આપના વિરહમાં આપની સ્થાપના કરી અમે વિરહ દુઃખ ભૂલાવીશું.”